ตลท. จับมือ “สมาคมแม่บ้านตำรวจ” ส่งเสริมความรู้การเงิน นร.นายสิบ
ตลาดหลักทรัพย์ฯ ร่วมมือ สมาคมแม่บ้านตำรวจ จัดอบรม “เงินทองต้องวางแผน ตอน ก้าวสู่ชีวิตวัยทำงาน” ให้แก่นักเรียนนายสิบตำรวจ ส่งเสริมความรู้วางแผนทางการเงินเป็นระบบ
ตลาดหลักทรัพย์ฯ ร่วมมือ สมาคมแม่บ้านตำรวจ จัดอบรม “เงินทองต้องวางแผน ตอน ก้าวสู่ชีวิตวัยทำงาน” ให้แก่นักเรียนนายสิบตำรวจ ส่งเสริมความรู้วางแผนทางการเงินเป็นระบบ
8 เม.ย. 2565

นางสาวรัตนาภรณ์ สีวลีพันธ์ นายกสมาคมแม่บ้านตำรวจ และ นางพรรณวดี ลดาวัลย์ ณ อยุธยา ผู้ช่วยผู้จัดการ ตลาดหลักทรัพย์แห่งประเทศไทย (ตลท.) ร่วมกับ สมาคมแม่บ้านตำรวจ เปิดเผยว่า จัดอบรม “เงินทองต้องวางแผน ตอน ก้าวสู่ชีวิตวัยทำงาน” ให้แก่นักเรียนนายสิบตำรวจ โดยเปิดงาน เมื่อ 31 มีนาคม 2565 ที่ผ่านมา
รวมทั้งผู้เข้าอบรมได้เรียนรู้การวางแผนการเงินอย่างเป็นระบบ รู้จักการบริหารหนี้อย่างถูกวิธี และการลงทุนที่จะทำให้เงินออมงอกเงย เพราะสุขภาพทางการเงินที่ดีในอนาคต เริ่มต้นจากเรียนรู้และลงมือทำตั้งแต่วันนี้ ส่วนผู้เข้าอบรมได้ร่วมทำแบบทดสอบความรู้ทางการเงิน SET FIN Quizz พิชิต Fin Gap และรับผลทดสอบรายบุคคล พร้อมคำแนะนำเพื่อเสริมความรู้ทางการเงินส่วนบุคคลอีกด้วย โดยมีนักเรียนนายสิบตำรวจอบรมร่วม 700 นาย
ทั้งนี้ ตลาดหลักทรัพย์ฯ พร้อมสนับสนุนองค์ความรู้และเครื่องมือวางแผนด้านการเงินการลงทุนให้แก่องค์กรที่สนใจ ภายใต้โครงการ “Happy Money สุขเงินสร้างได้” อาทิ Happy Money Application เครื่องมือในการจดบันทึกรับจ่าย การอบรมผ่าน SET e-Learning กว่า 70 หลักสูตร เพื่อการบริหารจัดการการเงินส่วนบุคคลอย่างเป็นระบบและสามารถส่งต่อความรู้ให้แก่บุคคลอื่นได้ ดูรายละเอียดเพิ่มเติมที่ www.set.or.th/happymoney